## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2016. augusztus 24-i nyílt üléséről***

 Önkormányzati rendelet: 18/2016.(VIII.25.)

 Határozat: 121-126/2016.(VIII.24.)

*(Az elfogadott rendeletek a jegyzőkönyv hátulján találhatók.)*

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2016. augusztus 24-i nyílt üléséről |
| *Jelen vannak:**Távol van:*  | Bebes István, Szabó Ferenc, Tóth Gábor, Bán Miklós, Geosics László, Ferencz Gyula, Czvitkovics Gyula Csák Tamás, dr. Hadnagy Ádám, Tóth Gábor, Auer Miklós, Tompa László képviselő-testületi tagok Faragó Gábor képviselő-testületi tagS |  |
| *Tanácskozási joggal meghívottak közül megjelent:* |  |  |
|  | dr. Stepics Anita jegyző Némethné Simon Mária, a Gazdasági és Pénzügyi Iroda vezetője Hornyák István, a Városfejlesztési és Építéshatósági képviseletében Horváth István Roma Nemzetiségi Önkormányzat képviselője  |  |

Bebes István polgármester köszönti a megjelenteket és megállapítja, hogy a Képviselő-testület az ülésen 11 fővel jelen van, az határozatképes, az ülést 14 óra 00 perckor megnyitja.

A Képviselő-testület a javaslatot 1 igen szavazattal elfogadja, és a következő napirendet hagyja jóvá:

# N A P I R E N D

Nyilvános ülés keretében:

1. Beszámoló a polgármesternek a két ülés között tett fontosabb intézkedéseiről, eseményekről.

 Előterjesztő: **Bebes** **István** polgármester

1. 2016. évi költségvetési rendelet módosítása

Előterjesztő: **Bebes István polgármester**

1. Pályázat támogatás igénylésére

Előterjesztő: **Bebes István** polgármester

1. Közétkeztetés kapcsán pályázat kiírása

Előterjesztő: **Bebes István** polgármester

1. Döntés a Nemzeti Szabadidős-Egészség Sportpark Programban való részvételről

Előterjesztő: **Bebes István** polgármester

1. Fentős Eszter ingatlan-vásárlási kérelme

Előterjesztő: **Bebes István** polgármester

1. A Körmend és Kistérsége Önkormányzati Társulás társulási megállapodásának módosítása

Előterjesztő: **Bebes István** polgármester

1. Gyermekorvosi praxis megüresedése

Előterjesztő: **Bebes István** polgármester

1. Helyi népszavazásról szóló rendelet megalkotása

Előterjesztő: **Dr. Stepics Anita** jegyző

- Jelentés az előző ülésen elhangzott interpellációkra tett intézkedésekről.

 Előterjesztő: **Forró Szilvia** irodavezető

- Interpellációk

**N A P I R E N D:**

**1./ Beszámoló a polgármesternek a két ülés között tett fontosabb intézkedéseiről, eseményekről**

Előterjesztő: **Bebes István** polgármester

Bebes István elmondja, hogy 2016. június 28-án megbeszélést folytatott az Emberi Erőforrások Minisztériuma egészségügyért felelő államtitkárával. A kórház majdani működésével kapcsolatba felmerült pár kérdés, reméli, hogy az év vége fel, a próbaüzem után el tud indulni a Kórházban a gyógyítás. 2016. július 7-én a Gysev Zrt. által szervezett Vasutasnapi ünnepségen vett részt. 2016. július 9-én a Crossfit verseny megnyitóján köszöntötte a megjelenteket, valamint a Körmendi Roma Napot nyitotta meg. 2016. július 14-én a MJUS és az Önkormányzat együttműködési megállapodásának – a MJUS a körmendi lakosok számára, a személyi igazolvány és a lakcímkártya bemutatása esetén a meglévő árakból 20 % kedvezményt biztosít - hivatalos aláírása. 2016. július 18-án rendkívüli képviselő-testületi ülés volt. 2016. július 19-én megbeszélést folytatott a Magyar Államkincstár Vas Megyei Igazgatóságának vezetőjével. Jelenleg egy helyiséget bérelnek, a tér területén egy további helyiséget szeretnének bérelni a termékeik értékesítéséhez. 2016. július 20-án a francia nagykövet által átadott, a Batthyány Kastély berendezéséhez tartozó, 19. századból való szekrényt vette át a Budapesti Francia Nagykövetségen. 2016. július 23-án részt vett a Hollerbach cégcsoportba tartozó A.H. Universal-Bau Kft. családi napján. 2016. július 25-én a Szlovén Köztársaság főkonzulával találkozott, a határmenti együttműködéssel kapcsolatban folytattak megbeszélést. 2016. július 31-én részt vett a Celldömölkön megrendezésre került 4 Város Labdarúgó Tornáján. 2016. augusztus 1-én projektmegbeszélését folytatott az „Európa a polgárokért” pályázat kapcsán Fürstenfeld, Roznov, Muraszombat részvételével, a pályázat beadása remélhetőleg a közeljövőben meg tud történni. Ez egy újabb lehetőség. 2016. augusztus 10-én egyeztetést folytatott a Miniszterelnökség Kulturális Örökségvédelemért Felelős helyettes államtitkárával – a Kastély, a Forster központtal való együttműködés, a kórház, mint rendelőintézet vagyonkezelési szerződésével kapcsolatosan egyeztettek - hiszen a kórház épülete a kulturális örökség része. 2016. augusztus 13-án megnyitotta a XXI. Adidas Streetball Challenge fesztivált. 2016. augusztus 17-én 90 éves szépkorú férfit köszöntött, ez ritka alkalmak egyike, hiszen az elmúlt 10 évben talán 3 példa volt erre. A Körmendi Napok rendezvénysorozaton vett részt. Megköszöni a Kulturális Központnak a szervezést, a munkát. Ebben az időszakban projekt előkészítés is folyt – hiszen az ideérkező cseh és német kollégákkal az együttműködést is igyekeztek kialakítani -, ennek részekén 2016. augusztus 20-án részt vett a X. „Hulló csillagok” öregfiúk labdarúgó tornáján. 2016. augusztus 22-én megbeszélést folytatott a City Cooperation projekt kapcsán – ez a 24 város projekt folytatása - nyertes pályázatról van szó, a magyar és ausztriai települések nyújtottak be, a határon átnyúló program keretein belül.

Dr. Hadnagy Ádám képviselő-testületi tag kérdezi, hogy a kórház nyitása mire várható.

Bebes István polgármester elmondja, hogy a használatbavételi eljárás folyik – amely nem önkormányzati és polgármesteri hatáskör – tudni kell azonban azt, hogy egészségügyi intézményről lévén szó, huzamosabb előkészület zajlik. Az igazgató véleménye szerint október és január közötti időszakban tud elindulni Körmenden a gyógyítás.

A Képviselő-testület a polgármester két időszak közötti beszámolóját 10 igen szavazattal, 1 tartózkodás mellett elfogadja.

**2./ 2016. évi költségvetési rendelet módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy időnként szükséges a költségvetési rendelet módosítása az egyes módosítások közt végbemenő normatíva változások miatt. Megjelennek benne az eltelt idő alatt nyertesnek kihirdetett pályázatok is, úgymint a védőnői és a gyermekorvosi rendelő felújítása, a naperőmű pályázat előkészítése, a Mátyás király utcai kerékpárút előkészítése. A Szent Imre herceg utca felújítása, a Pipacs és Tilalmasi utca felújítása, amely felújításokra nem érkezett központi támogatás, de a szennyvízberuházások után ezeket a munkákat mindenképpen el kell végezni.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendelet elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendelet elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendelet elfogadását.

Bebes István polgármester kéri a rendelet elfogadását.

Körmend Város Önkormányzata Képviselő-testülete a javaslatot 9 igen, 1 nem szavazattal, 1 tartózkodás mellett elfogadja, és a következő rendeletet alkotja:

**18/2016.(VIII.25.) önkormányzati rendelet**

Körmend Város Önkormányzata és intézményei 2016. évi költségvetéséről szóló 1/2016. (II.12.) önkormányzati rendelet módosításáról.

**3./ Pályázat támogatás igénylése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy minden évben lehetőség nyílt eddig arra, hogy az önkormányzatok pályázatot adjanak be működőképességük megőrzése érdekében. Ezt minden évben meg is teszik. Erről szól ez az előterjesztés is, remélik, hogy ebben az évben is jó eredménnyel zárul a pályázatuk, sikerül jelentős összeget nyerniük a szétosztható forrásból.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 10 igen szavazattal, 1 tartózkodás mellett elfogadja, és a következő határozatot hozza:

**121/2016.(VIII.24.) önkormányzati határozat**

Körmend Város Önkormányzati Képviselő-testülete elhatározza, hogy a 2016. évi költségvetésről szóló 2015. évi C. törvény 3. melléklet III. Önkormányzatok rendkívüli támogatása 1. pont alapján a rendkívüli támogatásra pályázatot nyújt be a Belügyminisztérium által közzétett Pályázati Kiírásban meghatározottak szerint.

Felelős: Bebes István polgármester

Határidő: 2016. szeptember 15.

**4./ Közétkeztetés kapcsán pályázat kiírása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy Körmenden a közétkeztetést a Sodexo Kft. biztosítja, a céggel kötött szerződés ez év végén lejár. Bizonytalan helyzetben vannak, hiszen tervezetten az állam átveszi a működtetést is az Önkormányzattól. Így kérdéses a közétkeztetés sorsa is, azért nem számolnak hosszabb szerződéssel, mint két év. Meglátják, hogy mit hoz az élet e területen magával.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**122/2016.(VIII.24.) önkormányzati határozat**

Körmend város Önkormányzata Képviselő-testülete úgy dönt, hogy pályázatot ír ki a körmendi nevelési intézmények, a körmendi Bölcsőde, valamint a szociális étkeztetés közétkeztetési feladatainak határozott időre szóló, 2017. január 1-től 2018. december 31-ig tartó ellátására. A pályázati felhívást az alábbi gazdasági társaságoknak rendeli a Képviselő-testület megküldeni:

* Sodexo Kft. (1143 Budapest, Ilka u. 31.)
* Hungast 14. Kft.(1119 Budapest, Fehérvári út 85.)
* Elamen Zrt. (1095 Budapest, Soroksári út 98.)

**5./ Döntés a Nemzeti Szabadidős-Egészség Sportpark Programban való részvételről**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Kormány új pályázati programot hirdetett, melynek célja az, hogy a településeken olyan közösségi terek létesüljenek, ahol a sport és a rekreáció jegyében valamennyi korosztály kikapcsolódhat. Népességszám alapján pályázhatnak az önkormányzatok, Körmend 3 helyszínre nyújthat be igénylést. Ezek egyike a sporttelep, a másik az önkormányzati tulajdonú Rába parti szabadidőcentrum, a harmadik az Avar utcai játszótér lenne. A kollégák igyekeztek a lehető legkörültekintőbb szakmai előkészítést elvégezni. A lebonyolítást az Állam végzi, a pályázat 100% támogatottságú.

Dr. Hadnagy Ádám képviselő-testületi tag elmondja, hogy nagy örömmel olvasta a határozati javaslatot, örül annak, hogy Körmend is részt tud venni ebben. Kérdezi, hogy a helyek milyen koncepció alapján lettek kiválasztva.

Auer Miklós képviselő-testületi tag kérdezi, hogy ez a pályázat ugyanaz a pályázat e, amiről a júniusi ülésen már beszéltek.

Bebes István polgármester elmondja, hogy igen, arról a pályázatról van szó. Elmondja továbbá, hogy a Zöldváros Programnak van egy ilyen jellegű része, ami a sport, szabadidő, rekreáció részét képezi. Vannak olyan területek, amelyek a normális életvitelt nem zavarják, és olyan centrumokhoz kapcsolódik, amely centrumokban megfelelően ki lehet alakítani azokat a sportolási lehetőségeket, amely nem csak a versenysportot, hanem a szabadidős sportot is tudja támogatni. A helyszínek kiválasztásában a kollégák ebbe az irányba mentek el. Jelzi, hogy az iskolában vannak sporteszközök, sportolási lehetőségek. Mindenki érzi, hogy most, amikor a KLIK viszi az üzemeltetést is – eddig sem könnyű a nagyközönség előtt megnyitni ezeket- ezután még nehezebb lesz. Olyan helyszíneket igyekeztek keresni, ahol a lakókat nem zavarja a közösségi szabadidős tevékenység, és a funkciónak is eleget tud tenni a közösségi tér.

Dr. Hadnagy Ádám képviselő-testületi tag elmondja, hogy a Zöldváros Program szempontjából szerencsés e pályázat, hiszen így elmondható, hogy nem a Zöldváros Program keretében kialakított helyen lehet a szabadidő eltölteni.

Tompa László képviselő-testületi tag elmondja, hogy az előző napi bizottsági ülésen is vita alakult ki e kérdésben, így szóbeli módosítást szeretne tenni. A Kauz-réten kellene – a Németh Mária utca, a Bástya utca, a Nemes Lipót és a Rákóczi utca által körbevett területen - a közösségi teret kiépíteni a Rába-part helyett. Ez a terület nincs benne a Zöldváros programban, véleménye szerint a népsűrűsége miatt is megérdemelné, másrészt a Rába-part árvízveszélyes terület, így évről-évre újra le kéne bontani, illetve felállítani a műtárgyakat.

Ferencz Gyula képviselő-testületi tag elmondja, hogy előtte szóló által elmondottakat ő kezdeményezte a bizottsági ülésen. Elismeri azt, hogy a kiválasztott területek helyesen lettek megállapítva, de ugyanakkor a Kauz-réten 200 új lakás épült és fog épülni, Körmendnek legdinamikusabban fejlődő területe. Véleménye szerint a Rába-part nem kellően őrzött terület.

Bebes István polgármester arra kéri a képviselő urakat, hogy gondoljanak bele abba, hogy ennek a programnak mi a célja: a sport és a rekreáció jegyében valamennyi korosztálynak kikapcsolódást nyújtani. Abba is gondoljanak bele, amikor javaslatot tesznek – viszonylag zárt térben ilyen jellegű tevékenység kialakításáról -, hogy milyen problémák merültek fel a Kossuth Lajos utca és a Deák Ferenc utca között – zárt térben lévő – sportlétesítmény kapcsán. Szimpatikusnak tűnhet amit gondoltak a képviselők, de nagyon sok dolgot felvet, ami a későbbiekben lesz kényelmetlen az akkori képviselő-testületek számára. Akik régebben is képviselők voltak, nagyon jól tudják, hogy milyen problémákkal kellett megküzdeni. Meg lehet nézni, hogy most ott nincs semmi, hiszen akik ott élnek, azok kezdeményezték, hogy ne legyen ott ilyen létesítmény, bontsuk el azokat, mert zavarja az őket pihenésükben. Ezért óva inti a képviselő-testületet az ilyen jellegű döntések hozatalában, előnyben részesíti az olyan területeket, amelyekkel a későbbiekben sem lehet probléma. Megkéri Hornyák Istvánt, hogy mondjon pár gondolatot a szakmai előkészítésről.

Hornyák István elmondja, hogy a városfejlesztési és városüzemeltetési iroda egy olyan terület kialakítására törekedett, ahol a kézilabdások tudnak edzeni és játszani. Ez tökéletes hely, meglévő infrastruktúrával. A jelenlegi kosárlabda pálya 150 nm. Megkeresték őt a kézilabdások azzal, hogy nem tudtak egy pályázatot sem megnyerni ahhoz, hogy saját pályájuk legyen. Ez is megoldásra kerülne, multifunkcionális pálya lenne a létesítmény. A burkolat fél-egy nap alatt felszedhető árvíz esetén. Ott egy másik projekt is fut, amibe ez a pálya pénzügyileg nem fért bele. Amennyiben a pályázat nyertes lesz, két tenisz pálya, és egy új épület lesz kialakítva, ahol bárki átöltözhet, edzhet, szórakozhat. Ne felejtsék el, hogy ez a pályázat nem gyerekeknek, hanem felnőttek számára lett kiírva.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester elmondja, hogy a pályázat célja egy olyan központi térrész kialakítása, ahol egyrészt nem zavarják a lakosságot az ott zajló szabadidős tevékenységek, másrészt részben az infrastruktúra is rendelkezésre áll és megteremti a különböző szabadidős sportoknak a lehetőségét. Mindenki a Rába-part irányába indult el. Körmend elindult a Rába-parton egy turisztikai fejlesztéssel, most odatehetnének egy szabadidős sport lehetőséget is..

 Az Avar utca szintén megkérdőjelezhetetlen, mivel ott civil közösség tart rendet. Meg fogják nézni, hogy a Kauz-réten mit lehetne tenni, milyen forrásokat tudnának hozzárendelni, milyen eszközöket tudnak odatelepíteni, ami nem a sportot, inkább a gyermekek játszóterét és szórakozását tudja képviselni.

Bebes István polgármester kéri, hogy a módosító javaslatról szavazzanak

Körmend Város Önkormányzata Képviselő-testülete a javaslatot 2 igen, 6 nem szavazattal, 3 tartózkodás mellett elutasítja.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 9 igen szavazattal, 2 tartózkodás mellett elfogadja, és a következő határozatot hozza:

**123/2016.(VIII.24.) önkormányzati határozat**

Körmend Város Önkormányzatának Képviselő-testülete

1. hozzájárul ahhoz, hogy Körmend Város Önkormányzata támogatási kérelmet nyújtson be a Nemzeti Szabadidős – Egészség Sportpark Programba az alábbi 3 helyszínen létesítendő kültéri sportparkok megvalósítására:

1. Sporttelep (0265/7 hrsz.)
2. Rába part - Sport- és Szabadidőcentrum (4681 hrsz.)
3. Avar utcai játszótér (1083 hrsz.)

2. felhatalmazza a Polgármestert a pályázat benyújtásához szükséges dokumentumok, nyilatkozatok aláírására.

Felelős: polgármester

Határidő: azonnal

**6./ Fentős Eszter ingatlan-vásárlási kérelme**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy Fentős Eszter ingatlanvásárlási szándékkal kereste meg az önkormányzatot. 2 ingatlanról van szó, melyek közül az egyik a meglévő malom fejlesztéséhez kellene, míg a másik ingatlant zöldterületként használná a kérelmező. Az értékbecslés eredménye ismert, a területek az önkormányzat számára nem hasznosíthatók.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**124/2016.(VIII.24.) önkormányzati határozat**

Körmend Város Önkormányzat Képviselő-testülete Fentős Eszter (Körmend, József A. u. 25. sz. lakos) ingatlan vásárlási kérelmével kapcsolatban támogatja az önkormányzat 1/1 arányú tulajdonában lévő 9900 Körmend, 2899/1 és 2899/2 helyrajzi számú ingatlanok értékesítését Fentős Eszter Körmend, József A. u. 25. sz. lakos részére, és felhatalmazza polgármestert az adás-vételi szerződés aláírására.

A vételár összegétaz értékbecslést figyelembe véve alábbiak szerint határozza meg a Képviselő-testület*:*

*Körmend, 2899/1 hrsz.: 790.000.-Ft + ÁFA.*

*Körmend 2899/2 hrsz.: 395.000.- Ft + ÁFA.*

Felelős: jegyző, az adás-vételi szerződés megkötésére

Határidő: A HÉSZ módosítást követő 30 napon belül, a szerződés aláírására.

**7./ A Körmend és Kistérsége Önkormányzati Társulás társulási megállapodásának módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy hiánypótlást kell teljesíteniük, amelyet – az adminisztratív előírásoknak megfelelően - a kollégák előkészítettek. Ezt mind a 26 településnek meg kell tárgyalnia.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**125/2016.(VIII.24.) önkormányzati határozat**

Körmend Város Önkormányzatának Képviselő-testülete egyetért azzal, hogy a Körmend és Kistérsége Önkormányzati Társulás társulási megállapodása az alábbiak szerint módosuljon:

**1.** A társulási megállapodás 4.2.1. pontja az alábbi szöveghelyen az alábbiak szerint módosul:

„Ezen feladatokat a Társulás az általa fenntartott Szociális Szolgáltató és Információs Központ útján biztosítja.” szövegrész helyébe az alábbi szövegrész kerül:

„Ezen feladatokat a Társulás az általa fenntartott **Körmendi Szociális Szolgáltató és Információs Központ** útján biztosítja.”

**2.** A társulási megállapodás 4.2.1. pontjában

„102025 Időskorúak átmeneti ellátása

 102031 Idősek nappali ellátása

 101221 Fogyatékossággal élők nappali ellátása

 101142 Szenvedélybetegek nappali ellátása

 104042 Család-és gyermekjóléti szolgáltatások

 104043 Család-és gyermekjóléti központ

 107051 Szociális étkeztetés

 107052 Házi segítségnyújtás

 107053 Jelzőrendszeres házi segítségnyújtás

 101222 Támogató szolgáltatás fogyatékos személyek részére

 107030 Szociális foglalkoztatás”,

továbbá a 4.2.3. pontjában megnevezésre került

„074031 Család-és nővédelmi egészségügyi gondozás

 074032 Ifjúság - egészségügyi gondozás” kormányzati funkciók törlésre kerülnek.

**3.** A társulási megállapodás 4.2.3. pontja az alábbi szöveghelyen az alábbiak szerint módosul:

„Család- és nővédelmi egészségügyi gondozás, valamint ifjúság-egészségügyi gondozásfeladatot kizárólagosan Körmend település esetében biztosítja a Társulás az egészségügyről szóló 1997. évi CLIV törvény alapján, az általa fenntartott Szociális Szolgáltató és Információs Központ útján.” szövegrész helyébe az alábbi szövegrész kerül:

„Család- és nővédelmi egészségügyi gondozás, valamint ifjúság-egészségügyi gondozásfeladatot kizárólagosan Körmend település esetében biztosítja a Társulás az egészségügyről szóló 1997. évi CLIV törvény alapján, az általa fenntartott **Körmendi Szociális Szolgáltató és Információs Központ** útján.”

**4.** A társulási megállapodás 4.2.4. pontjában szereplő „082094 Közművelődés – közösség és társadalmi részvétel fejlesztése” szövegrész törlésre kerül, és helyébe a „**082091** Közművelődés – közösség és társadalmi részvétel fejlesztése” szövegrész kerül.

**5.** A társulási megállapodás 7. pontja az alábbi szöveghelyeken az alábbiak szerint módosul:

5.1. „A Társulás egy intézményt, a Szociális Szolgáltató és Információs Központot tartja fenn közösen az alábbi feladatellátásra:” szövegrész helyébe az alábbi szövegrész kerül:

 „A Társulás egy intézményt, a **Körmendi Szociális Szolgáltató és Információs Központ**ot tarja fenn közösen az alábbi feladatellátásra:”

5.2. „aa) a Család- és nővédelmi egészségügyi gondozás; Családsegítés; Fogyatékossággal élők nappali ellátása; Gyermekjóléti Szolgáltatás; Idősek nappali ellátása; Időskorúak átmeneti ellátása; Ifjúság-egészségügyi gondozás; Jelzőrendszeres házi segítségnyújtás; Közösségi szolgáltatások (kivéve: szenvedélybetegek alacsonyküszöbű ellátása); Szenvedélybetegek nappali ellátása; Szociális étkeztetés; Szociális Foglalkoztatás fejlesztő- felkészítő foglalkoztatás keretében; Szociális foglalkoztatás munka-rehabilitáció keretében; Támogató szolgáltatás feladatokat a Társulás által fenntartott, Körmend, Thököly u. 46. székhellyel működő Szociális Szolgáltató és Információs Központ intézmény látja el.

 ab) a házi segítségnyújtás feladatot

* A Társulás által fenntartott, Körmend, Thököly u. 46. székhellyel működő Szociális Szolgáltató és Információs Központ látja el Csákánydoroszló, Döbörhegy, Döröske, Egyházashollós, Halastó, Harasztifalu, Kemestaródfa, Körmend, Magyarnádalja, Magyarszecsőd, Molnaszecsőd, Nagymizdó, Nagykölked, Pinkamindszent, Rádóckölked, Szarvaskend, Vasalja települések esetében” szövegrész helyébe az alábbi szövegrész kerül:

 „aa) a Család- és nővédelmi egészségügyi gondozás; Családsegítés; Fogyatékossággal élők nappali ellátása; Gyermekjóléti Szolgáltatás; Idősek nappali ellátása; Időskorúak átmeneti ellátása; Ifjúság-egészségügyi gondozás; Jelzőrendszeres házi segítségnyújtás; Közösségi szolgáltatások (kivéve: szenvedélybetegek alacsonyküszöbű ellátása); Szenvedélybetegek nappali ellátása; Szociális étkeztetés; Szociális Foglalkoztatás fejlesztő- felkészítő foglalkoztatás keretében; Szociális foglalkoztatás munka-rehabilitáció keretében; Támogató szolgáltatás feladatokat a Társulás által fenntartott, Körmend, Thököly u. 46. székhellyel működő **Körmendi Szociális Szolgáltató és Információs Központ** intézmény látja el.

 „ab) a házi segítségnyújtás feladatot

* A Társulás által fenntartott, Körmend, Thököly u. 46. székhellyel működő **Körmendi** **Szociális Szolgáltató és Információs Központ** látja el Csákánydoroszló, Döbörhegy, Döröske, Egyházashollós, Halastó, Harasztifalu, Kemestaródfa, Körmend, Magyarnádalja, Magyarszecsőd, Molnaszecsőd, Nagymizdó, Nagykölked, Pinkamindszent, Rádóckölked, Szarvaskend, Vasalja települések esetében.”

5.3. „Az intézményvezető tekintetében a foglalkoztatási jogviszony keletkezésével és megszüntetésével kapcsolatos jogokat a Társulási Tanács, míg minden más munkáltatói jogot a Társulási Tanács elnöke gyakorolja.” szövegrész helyébe az alábbi szövegrész kerül:

 „Az intézményvezető tekintetében a foglalkoztatási jogviszony keletkezésével és működésével kapcsolatos jogokat a Társulási Tanács elnöke gyakorolja. Az intézményvezetőt pályázat útján 5 évre bízza meg a Társulás Tanácsa.”

5.4 „A társult tagok megállapodnak abban, hogy mindaddig, amíg a Társulásban ellátott feladatokhoz a Társulásban történő ellátás miatt normatív támogatás, vagy magasabb összegű normatív támogatás érkezik, mindaddig Társulásban látják el a Szociális Szolgáltató és Információs Központon keresztül biztosított feladatokat, és tartózkodnak a közös működtetés megszüntetésétől.” szövegrész helyébe az alábbi szövegrész kerül:

 „A társult tagok megállapodnak abban, hogy mindaddig, amíg a Társulásban ellátott feladatokhoz a Társulásban történő ellátás miatt normatív támogatás, vagy magasabb összegű normatív támogatás érkezik, mindaddig Társulásban látják el a **Körmendi Szociális Szolgáltató és Információs Központ**on keresztül biztosított feladatokat, és tartózkodnak a közös működtetés megszüntetésétől.”

**6.** A társulási megállapodás 7. pontjából törlésre kerül az alábbi szövegrész:

„A Társulás által fenntartott Szociális Szolgáltató és Információs Központ önállóan működő költségvetési szerv.”

**7.** A társulási megállapodás 11. pontjában a „Körmend város Önkormányzata Képviselő-testülete” szövegrész helyébe „a Körmend és Kistérsége Önkormányzati Társulás – annak Társulási Tanácsa” szövegrész kerül.

Felelős: jegyző – a kivonat kiállításáért

Határidő: azonnal

**8./ Gyermekorvosi praxis megüresedés**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy dr. Ócsag Zsuzsanna személyesen járt nála, bejelentette, hogy nyugdíjba szeretne vonulni. Természetesen ezt a kérést tudomásul kell venni, és fel kell készülni az előttünk álló feladatokra. Ez nyilván erőfeszítést kíván most a megmaradt 2 gyermekorvos számára egészen addig, amíg nem sikerül a praxist értékesíteni. Megköszöni Bárány doktornőnek és Hameed doktor úrnak azt, hogy megpróbálnak helyt állni, bízik benne, hogy a meghirdetett praxisra lesz érdeklődés.

Dr. Hadnagy Ádám képviselő-testületi tag nagyon boldog, egészségben gazdag nyugdíjas éveket kíván a doktornőnek és elmondja, hogy nagyon fog hiányozni az áldozatos, segítőkész gyógyítása mind a gyerekeknek, mind a szülőknek.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**126/2016.(VIII.24.) önkormányzati határozat**

Körmend város Önkormányzata Képviselő-testülete jóváhagyja azt, hogy Körmend város Önkormányzata képviseletében a polgármester megbízási szerződést kössön a körmendi II. számú gyermekorvosi körzet tartós helyettesítésére Dr. Abdel Hameed és Dr. Bárány Zsuzsanna gyermekorvosokkal 2016. szeptember 1-i kezdő hatállyal. A Képviselő-testület felhatalmazza a polgármestert a szerződés megkötésére, valamint arra, hogy amennyiben a praxisjog ideje alatt Dr. Ócsag Zsuzsanna háziorvos nem tudja a praxist értékesíteni, úgy az Önkormányzat hirdesse meg azt folyamatosan különböző hírvívő felületeken.

**9./ Helyi népszavazásról szóló rendelet megalkotása**

Előterjesztő: **Dr. Stepics Anita** jegyző

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a rendeletet jegyzőasszony tárta a képviselő-testület elé.

Auer Miklós képviselő-testületi tag kérdezi, hogy ez a 25% az országosnak megfelelő 25%-e? Magyarországon 200.000 aláírás kell egy népszavazás kezdeményezéséhez, akkor ez Körmenden körülbelül 2000-2250 ember aláírását jelenti.

Dr. Stepics Anita jegyző elmondja, hogy a javaslat a helyi választópolgárok számából indult ki.

Tompa László képviselő-testületi tag kérdezi, hogy jegyző asszony a módosító javaslatát megkapta-e, ha igen, akkor azt tárja a képviselő-testület elé.

Bebes István polgármester kéri, hogy Tompa László képviselő adja elő a módosító javaslatát.

Tompa László képviselő-testületi tag elmondja, hogy napra pontosan 3 hónappal ezelőtt interpellálta jegyző asszonyt azzal kapcsolatban, hogy a 3/1992. évi, helyi népszavazásról szóló rendelet aktualizálásra szorul. Az Nsztv., amire a jegyző asszony hivatkozik 10 és 25 % között határozza meg a helyi népszavazás kezdeményezéséhez szükséges választók számát. A rendeletben írt felső határral szinte választásokat lehet nyerni, nem beszélve arról, hogy az aláírás gyűjtő lapon fel kell tüntetni a kérdést, a nevet, a személyi számot, a lakcímet és az aláírást. Azért szeretné, ha 25%-ról 10%-ra csökkenne a kezdeményezéshez szükséges választópolgárok száma, hogy a demokrácia ne sérüljön, és úgy gondolja, hogy a 10% kb. 1000 fő takarna, ez már megérne egy misét.

Bebes István polgármester elmondja, hogy érdekesnek tartja a felvetést, de egy helyi népszavazásnak reprezentatívnak kell lennie, ehhez a 10% kevésnek bizonyul. Ez az ő véleménye, de többet ezzel kapcsolatban nem kíván elmondani.

Tóth Gábor képviselő-testületi tag elmondja, hogy Tompa László képviselő-testületi tag felvetésére szeretne reagálni. Véleménye szerint is reprezentatívnak kell lennie a helyi népszavazásról szóló kezdeményeznek, széles körben támogatottnak is kell lennie, különben nincs értelme, hiszen a népszavazás is csak akkor érvényes, ha a választópolgárok több mint 50 –a %-a részt vesz rajta. Egy népszavazás nagy horderejű kérdésekben dönt, és jelentős költségvetési kihatással is van a városra. Úgy látja, hogy a képviselő úr nem talált a javaslatában a helyzethez illő százalékos mértéket, ezért azt javasolja, hogy vegyék le a napirendről ezt az előterjesztést, tájékozódjanak arról, hogy a környező településeken hogyan és milyen mértékben állapították meg a százalékos mértéket. Mivel ez hosszú távú hatással bír a város életére, ezért azt javasolja, hogy egy következő időpontban hozzák meg a döntést.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bán Miklós képviselő-testületi tag elmondja, hogy az ő szervezetük is sokallta a 25%-ot. Lehet, hogy a törvény a 10% és 25% között engedi a meghatározást, de valami középarányt kellene véleménye szerint találni.

Bebes István polgármester elmondja, hogy a reprezentativitás mellett normális mederbe kell terelni a témát. Tompa László képviselő-testületi tag módosító javaslatából nem azt érzi ki, amit a 10%-al kapcsolatban elmondott. Kérdezi jegyző asszonyt, hogy előterjesztőként elfogadja-e a napirendről való levételt, a tájékozódást az egész rendelettel kapcsolatban, esetleg a Kormányhivatalnál egy normakontrollt kérni, mi az ő javaslatuk, és ezek után a rendeletet a képviselő-testület elé tárni.

Dr. Stepics Anita jegyző egyetért azzal, hogy felül kell vizsgálni a javaslatot, hiszen ő nem vizsgálta a környező más települések szabályozási megoldásait. Tudomásul veszi és elfogadja, megnézi más települések helyi népszavazáshoz kapcsolódó rendeletét. Kéri, hogy mindenki vegye figyelembe azt, hogy a testület által alkotott rendeletnek ki kell fejeznie azt a választói többséget, amivel ez az intézmény megfelelően kezelhető és terelhető. Ezért azt kéri, hogy mikor újra napirendre kerül a téma, olyan mértéket állapítson meg a képviselő-testület, ami méltó ehhez az intézményhez.

Bebes István polgármester elmondja, hogy amennyiben a jegyző asszony elfogadja a napirendről való levételt, úgy nem kell erről szavazni sem. Kérdezi, hogy van-e erre lehetőség.

Dr. Stepics Anita jegyző elmondja, hogy ha az előterjesztő visszavonja a napirendet, akkor az előterjesztés automatikusan lekerül a napirendről, nem kell róla a képviselő-testületnek döntést hoznia.

Tompa László képviselő-testületi tag elmondja, hogy a reprezentativitás őt is meggyőzte, amennyiben jegyző asszony lát rá lehetőséget, tartsanak egy rövid szünetet, és az alatt megbeszélik, hogy mennyi lenne az elfogadható százalékos mérték.

Bebes István polgármester elmondja, hogy akkor végeznek jó munkát, ha tájékozódnak, és az alapján hozzák meg végleges döntésüket. Jegyző asszony jelezte, hogy visszavonja az előterjesztést, így lekerül az a mai ülésről, a következő ülésen tudja azt újra tárgyalni a Testület.

**Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Auer Miklós és dr. Hadnagy Ádám képviselő-testületi tagok az interpellációra kapott választ elfogadják.

**Interpellációk:**

Dr. Hadnagy Ádám képviselő-testületi tag elmondja, hogy lakossági kérést szeretne tolmácsolni. A Vasútmellék utcában a 21. és 31. szám között – a kialakult állapotok miatt – kátyúzást szeretne kérni. Előre is megköszöni a segítséget a Városgondnokságnak.

Auer Miklós képviselő-testületi tag elmondja, hogy most a nyár végén előkerülnek azok a problémák, amit a nyár elején abbahagytak. Az internetnek köszönhetően jó és rossz információk is megjelennek a migráns helyzettel kapcsolatban. Mivel polgármester úrnak nagy befolyása van a helyi médiánál, egyszerűen megoldható lenne, hogy a lakosság rendszeres tájékoztatást kapjon a migráns helyzettel – mikor, hányan jönnek, és meddig lesznek - kapcsolatban. Kéthetente adhatna egy tájékoztatást a polgármester, annak ellenére, hogy ez nem az ő feladata lenne, hiszen a tábor a Belügyminisztérium tulajdona, de biztosan van befolyása erre.

Bebes István polgármester elmondja, hogy nagyon örülne neki, ha a BM összes döntését ő befolyásolhatná. A Belügyminisztérium teljesen más rendszer alapján működik, mint ahogy a normál rendszerek működnek. Meg vannak a szabályok, ami alapján ők nyilatkozatot adhatnak ki, a polgármester erről bizonyos mértékű tájékoztatást tud adni, de elég korlátozott az a lehetőség, ami alapján ezt ő meg tudná tenni. A pletykának nem lehet gátat vetni, volt itt minden, aztán később mégsem volt semmi. Szépen lementek az ünnepek, többen jöttek-mentek, jobbra-balra. Most néhányan visszajöttek szabadságról, szembesültek azzal, hogy az országos politikával is kéne valamit foglalkozni és megpróbálnak megfelelő irányultságot adni a történeteknek. Nem történt semmi, néha jönnek emberek, néha meg mennek. Most az uborkaszezonban a sajtóban álhíreket, híreket kellett kreálni, hogy meg lehessen tölteni a sajtótermékeket, elnézést a sajtó képviselőitől. Azonban a hírek fele sem igaz, ha a nagy számok törvényét nézik, akkor még a 10%-a sem, sok esetben még az is sok. Azt azonban be kell látni, hogy általunk tett kéréseknek helyt adtak, megteremtették a feltételeket. Pontosan tudta pl. a BM azt is, hogy hogyan fogják lekezelni a Körmendi Napok folyományait úgy, hogy abból senki semmit ne vegyen észre, még ha páran próbálták is a stiglicet a falra festeni. A térfigyelő kamerák folyamaton lépnek életbe, így minden látható. Az, hogy ki, mikor, merre megy, másnak is fejtörést okoz, hát még a polgármesternek. Nem bújnak meg a pincékben, nem flangálnak a városban, mennek valamerre, vonatjegyeket vesznek, ennyit tudunk, ennyit lát mindenki.

Ferencz Gyula képviselő-testületi tag kérdezi, hogy a Spar kereszteződés rendezése hogy áll.

Bebes István polgármester elmondja, hogy a testület ezzel kapcsolatban hozott egy döntést, a pályázat benyújtásra került, annak van egy elbírálási szakasza. Sokan megszokásból közlekednek és ez problémát jelent.

Tompa László képviselő-testületi tag elmondja, hogy a költségvetésben szereplő városi kamera vásárlása és felszerelése 24,7 millió forintot tesz ki. Többen kérdezik, hogy ezek a kamerák hova lettek felszerelve. Pletyka szinten hallani, hogy ez az összeg meg sem érkezett az önkormányzathoz.

Bebes István polgármester elmondja, hogy örül annak, hogy néhányan a BM bugyrait vizsgálják, jelzi, hogy az összeg megérkezett, a felhasználás folyamatosan történik. A megfigyelésre kerülő pontok a kamerák felszerelésekor pontosan láthatók, mindenki láthatja a szerkezetet is. 90%-ban elkészültek a szakemberek a telepítéssel, de vannak pontok, melyek most kerülnek bekapcsolásra. Megjegyzi, hogy akik ezután rombolni akarnak esetleg, azt jól gondolják meg, hiszen lehet, hogy a kamera mindent látni fog.

További kérdés, vélemény nem hangzik el. Bebes István polgármester a Képviselő-testület ülését 15 óra 07 perckor bezárja.

K. m. f.

 Bebes István dr. Stepics Anita

 polgármester jegyző